એક રિપોર્ટ મુજબ ૧૯૮૦થી લઈને ૨૦૦૭ સુધી દુનિયા ભરમાં ભાગદોડની આવી ૨૧૫ ઘટનાઓ સામે આવી હતી. જેમાં ૭,૦૦૦થી વધુ લોકો ઘાયલ થયા છે. જ્યારે ૨૫,૦૦૦થી વધુ લોકો ઘાયલ થયા છે. વર્ષ ૨૦૦૫માં બગદાદમાં એક ધાર્મિક જુલુસ દરમિયાન ૭૦૦ લોકોના મોત થયા હતા. જયારે ૨૦૦૬માં મીના ઘાટીમાં હજ દરમિયાન લગભગ ૪૦૦ લોકોના મોત થયા હતા. ૨૦૧૫માં આવી ઘટના બની હતી. જેમાં શૈતાનને પત્થર મારવા દરમિયાન મચેલ ભાગદોડમાં ૧૦૦થી વધુ લોકોના મોત થયા હતા. ઈન્ટર નેશનલ જર્નલ ઓફ ડિજાસ્ટર રિસ્ક રિડક્શનમાં પ્રકાશિત સર્વે મુજબ આવી ૭૯ ટકા ઘટનાઓ અફવાઓના કારણે સર્જાતી હોય છે. ભારતમાં પણ આવી ૩૪ ઘટનાઓ સામે આવી છે. જેમા હજારો લોકોએ પોતાના જીવ ગુમાવ્યા છે. નેશનલ ક્રાઈમ બ્યુરોના આંકડા મુજબ દેશમાં ૨૦૦૦થી ૨૦૧૨ દરમિયાન થયેલ ભાગદોડમાં કુલ ૧૮૨૩ લોકોએ પોતાના જીવ ગુમાવ્યા હતા.